kalixlouiis/myanmar-wikipedia-corpus huggingface dataset:
UTC+04:51 ဆိုသည်မှာ UTC time offset ၏ +04:51 အချိန်တွင်ရှိသော အချိန်၏ အမှတ်လက္ခဏာဖြစ်သည်။
ထိုစံတော်ချိန်ကို ဘုံဘေစံတော်ချိန်အဖြစ် အသုံးပြုခဲ့ကြပြီး အိန္ဒိယစံတော်ချိန်(UTC+05:30)ထက် မိနစ် ၃၉ မိနစ်ခန့် နောက်ကျနေသည်။
UTC+02:30 ဆိုသည်မှာ UTC time offset ၏ +02:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။
ISO 8601 တွင် ထိုအချိန်ဇုန်အမှတ်အသားကို 2017-04-28T08:41:59+02:30 ဖြင့် ဖော်ပြလေရှိသည်။
၁၉ ရာစုနှောင်းပိုင်းတွင် မော်စကို ဒေသစံတော်ချိန်အဖြစ် မူလကအသုံးပြုခဲ့သည်မှာ UTC+02:30 ဖြစ်သည်။
အောက်တိုဘာတော်လှန်ရေး ပြီးသော်အခါမှ အချိန်ဇုန်ကို +02သို့ ပြောင်းခဲ့သည်။
အခြားကြည့်ရန် ရုရှားနိုင်ငံရှိ အချိန်ဇုန်များ မော်စကိုစံတော်ချိန် Category:UTC offset များ။
UTC+01:30 ဆိုသည်မှာ UTC time offset ၏ +01:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။
ယခုအခါတွင် အသုံးပြုခြင်းမရှိတော့ပေ။
၎င်းအချိန်ဇုန်ကို ၁၉၈၂ ခုနှစ်နှင့် ၁၉၀၃ ခုနှစ်အကြားတွင် ယခုအခါ တောင်အာဖရိက နိုင်ငံဖြစ်သွားကြသော လွတ်လပ်သော လိမ္မော်ရောင်ပြည်နယ်၊ တောင်အာဖရိက ရီပါ့ပလစ်နှင့် ကိပ်ကိုလိုနီစသော ဒေသများတွင် အသုံးပြုကြသည်။
ထို့ပြင် ဂျာမန် အနောက်တောင် အာဖရိကနိုင်ငံ (ယခု နမီးဘီးယားနိုင်ငံ)တွင်လည်း အသုံးပြုခဲ့သေးသည်။
UTC+01:24 ဆိုသည်မှာ UTC time offset ၏ +01:24 အချိန်တွင်ရှိသော အချိန်၏ အမှတ်လက္ခဏာဖြစ်သည်။
၎င်းအချိန်ဇုန်သည် ဝါဆောလောင်ဂျီကျူမျဉ်းရှိ ဒေသစံတော်ချိန်ဖြစ်ပြီး ၎င်းစံတော်ချိန်ကို ဝါဆောဒေသစံတော်ချိန်အဖြစ် လူသိများကြသည်။
ISO 8601 တွင် ထိုအချိန်ဇုန်အမှတ်အသားကို 2017-04-15T02:41:19+01:24 ဖြင့် ဖော်ပြလေရှိသည်။
၎င်းအချိန်ဇုန်ကို ၁၉ ရာစုအစောပိုင်းကတည်းက ပိုလန်-လစ်သူရေးနီးယား ဓနသဟာယနိုင်ငံ၏ နယ်မြေများတွင် ဘုံစံတော်ချိန်အဖြစ် အသုံးပြုရန် ရည်စူးခဲ့သည်။
၁၉၁၅ ခုနှစ် ဩဂုတ်လ ၅ ရက်နေ့တွင် ဝါဆောသည် ဗဟိုဥရောပစံတော်ချိန်ကို ပြောင်းလဲအသုံးပြုခဲ့သည်။
ပိုလန်နိုင်ငံ၏ ကျန်သောအစိတ်အပိုင်းများလည်း အလျင်အမြန်လိုက်လံပြောင်းခဲ့သည်။
ပြင်ပလင့်များ http://article.gmane.org/gmane.comp.time.tz/888/match=europe+warsaw+24+1915 Category:UTC offset များ။
UTC+00:30 ဆိုသည်မှာ UTC time offset ၏ +00:30 အချိန်တွင်ရှိသော အချိန်၏ အမှတ်လက္ခဏာဖြစ်သည်။
UTC+00:30 ကို ဗြိတိသျှတော်ဝင်မိသားစုဝင်များမှ အသုံးပြုခဲ့ကြပြီး ၎င်းစံတော်ချိန်ကို ဆန်ရင်းဟမ်စံတော်ချိန်ဟုခေါ်ဆိုခဲ့သည်။
၁၉၃၆ ခုနှစ်တွင် ၎င်းအား အသုံးပြုခြင်းကို ရပ်တန့်ခဲ့သည်။
၎င်းစံတော်ချိန်ကို ဆွစ်ဇာလန်နိုင်ငံတွင်လည်း ၁၈၉၄ ခုနှစ်တွင် ဗဟိုဥရောပစံတော်ချိန်အား ပြောင်းလဲခဲ့ချိန်မတိုင်မီအထိ အသုံးပြုခဲ့ကြသေးသည်။
ဗိုလ်ချုပ်အောင်ဆန်းတံတား (ဘီလူးကျွန်း) သည် မြန်မာနိုင်ငံ၊ မွန်ပြည်နယ်တွင် တည်ရှိပြီး သံလွင်မြစ်အား ဖြတ်ကျော်တည်ဆောက်ထားကာ မော်လမြိုင်မြို့နှင့် ချောင်းဆုံမြို့အား ဆက်သွယ်ထားသည့် တံတားတစ်စင်း ဖြစ်သည်။
တံတားကို ၂၀၁၇ ခုနှစ် မေလ ၉ ရက်နေ့တွင် ဖွင့်လှစ်ခဲ့သည်။
တံတားအချက်အလက်များ တံတားကို ခန့်မှန်းငွေ ကျပ်သန်း ၅၉,၈၀၀ ဖြင့် တည်ဆောက်ထားပြီး အရှည် ၅,၂၀၃ ပေ၊ အကျယ် ၂၈ ပေရှိပြီး နှစ်လမ်းသွား သံမဏိသံပေါင် ခုံးတံတားအမျိုးအစား ဖြစ်သည်။
မော်လမြိုင်ဘက်ကမ်း မုပွန်ချဉ်းကပ်လမ်းမှာ ၇၅၇ ပေခန့်နှင့် ဘီလူးကျွန်း ကညှော်ချဉ်းကပ်လမ်းမှာ အရှည် ၁၆,၉၈၀ ပေ ရှိသည်။
သမ္မတဦးသိန်းစိန်လက်ထက် ၂၀၁၅ ခုနှစ် ဖေဖော်ဝါရီလ ၈ ရက်နေ့တွင် သံလွင်တံတား (ချောင်းဆုံ) အမည်ဖြင့် စတင်ပန္နက်ချ တည်ဆောက်ခဲ့သည်။
၂၀၁၇ ခုနှစ် ဧပြီ ၂၆ ရက် ည ၉ နာရီတွင် ဗိုလ်ချုပ်အောင်ဆန်းတံတား (ဘီလူးကျွန်း)အမည်ဖြင့် ဆိုင်းဘုတ်တင်ခဲ့ပြီး ဧပြီ ၂၇ ရက် နံနက် ၉ နာရီ ၄၅ မိနစ်၌ ဆိုင်ကယ်များနှင့် ကားများအား အခမဲ့ဖြတ်သန်းခွင့်ပြုခဲ့သည်။
အငြင်းပွားမှုများ သံလွင်တံတား (ချောင်းဆုံ) စီမံကိန်းဖြင့် စတင်တည်ဆောက်ခဲ့သော်လည်း တည်ဆောက်မှုပြီးဆုံးမည့် အချိန်တွင် ပြည်သူ့လွှတ်တော်တွင် ဗိုလ်ချုပ်အောင်ဆန်း တံတားအမည်အဆို အတည်ပြုခဲ့ရာ ဒေသခံ မွန်တိုင်းရင်းသား အချို့က သံလွင်တံတား (ချောင်းဆုံ) ဟုသာ သတ်မှတ်ရန် ၂၀၁၇ ခုနှစ် မတ်လအတွင်း ဆန္ဒပြခြင်း နှစ်ကြိမ်၊ ဧပြီလတွင် ကန့်ကွက်မှု လက်မှတ်စုဆောင်းမှုများ ပြုလုပ်ခဲ့ကြပြီး ၂၀၁၇ ခုနှစ် ဧပြီလ ၂၆ ရက်နေ့အထိ လက်မှတ်ပေါင်း တစ်သိန်းခွဲခန့် ရရှိခဲ့သည်ဟု ဆိုသည်။
တံတားကို ဗိုလ်ချုပ်အောင်ဆန်းတံတား ဟု အမည်ပေးပါက အမျိုးသားပြန်လည်သင့်မြတ်ရေးကို အထောက်အကူမပြုသည့်အပြင် တိုင်းရင်းသားစည်းလုံးညီညွှတ်မှုမပြိုကွဲရေးကို ထိခိုက်စေမည်ဖြစ်သောကြောင့် ပြည်ထောင်စုအစိုးရအနေဖြင့် အလေးအနက် ပြန်လည်သုံးသပ်ပေးပါရန် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၊ တိုင်းရင်းသားစည်းလုံးညီညွတ်ရေးပါတီ၊ အမျိုးသားဒီမိုကရေစီပါတီသစ်၊ အမျိုးသားတိုးတက်ရေးပါတီ၊ ဒီမိုကရက်တစ်ပါတီ (မြန်မာ) အပါအဝင် ပါတီပေါင်း ၁၄ ခုက ၂၀၁၇ ခုနှစ် ဧပြီလ ၅ ရက်နေ့က ကြေညာချက်ထုတ်ပြန် တောင်းဆိုခဲ့သည်။
မွန်ပြည်နယ်၊ ပေါင်မြို့နယ် ပြည်သူ့လွှတ်တော်ကိုယ်စားလှယ် ဒေါ်မိကွန်ချမ်း၏ ဗိုလ်ချုပ်အောင်ဆန်းတံတားဟု အမည်ပေးရန် အဆိုအား ၂၀၁၇ ခုနှစ် ၁၄ ရက်တွင် ပြည်သူ့လွှတ်တော်တွင် မဲခွဲဆုံးဖြတ် အတည်ပြုခဲ့ရာ ထောက်ခံမဲ ၂၁၇ မဲ ၊ ကန့်ကွက်မဲက ၄၃ မဲ၊ ကြားနေ ၁၁၆ မဲဖြင့် အမည်ပြောင်းလဲခြင်း အဆို အနိုင်ရခဲ့သည်။
ကိုးကား ကဏ္ဍ:မြန်မာနိုင်ငံရှိ တံတားများ ကဏ္ဍ:မွန်ပြည်နယ်ရှိ အဆောက်အအုံများ။
UTC+00:20 ဆိုသည်မှာ UTC time offset ၏ +00:20 အချိန်တွင်ရှိသော အချိန်၏ အမှတ်လက္ခဏာဖြစ်သည်။
UTC+00:20 ကို နယ်သာလန်နိုင်ငံတွင် မေလ ၁ ရက် ၁၉၀၉ ခုနှစ်မှ မေလ ၁၆ ရက် ၁၉၄၀ ခုနှစ်အထိ အသုံးပြုခဲ့ကြသည်။
ထိုစံတော်ချိန်ကို အမ်စတာဒမ်စံတော်ချိန် သို့မဟုတ် ဒပ်ချ်စံတော်ချိန်အဖြစ် လူသိများကြသည်။
အချိန်ဇုန်ကို အတိအကျပြောရမည်ဆိုလျှင် GMT +0h 19m 32.13s ဖြစ်ပြီး ၁၉၃၇ ခုနှစ် ဇူလိုင် ၁ ရက်မတိုင်မီအထိအသုံးပြုခဲ့ပြီး နောက်ပိုင်းတွင်မှ လွယ်ကူစေရန်အလို့ငှာ GMT +0h 20m သို့ပြောင်းလဲခဲ့သည်။
ဒုတိယကမ္ဘာစစ်တွင် ဂျာမန်တို့ သိမ်းပိုက်ပြီးသောအခါတွင် ဘာလင်စံတော်ချိန်ကိုသာ အသုံးပြုခဲ့ကြရာ ထိုအချိန်ကတည်းကစပြီး ထိုစံတော်ချိန်ကိုသာ အသုံးပြုခဲ့ကြတော့သည်။
အန်ကိုရာမှ ဝန်ထမ်း တစ်ဦး thumb|ဆမ်ရီယွန် ဘန်ဂီဘောင်း ဟိုတယ်မှ စားပွဲထိုးမယ်၊ မြောက်ကိုရီးယား စားပွဲထိုး ဆိုသည်မှာ တခါတရံတွင် ကိုယ်ပိုင်အိမ်များတွင်လည်းကောင်း၊​ စားသောက်ဆိုင် သို့မဟုတ် ဘားများတွင် အလုပ်လုပ်သောသူများကို ဆိုလိုသည်။
ထိုသူများသည် ရောက်လာသော စားသုံးသူများမှ မှာယူသည့် အစားနှင့် အသောက်များကို ရောင်းချပေးရခြင်းဖြစ်သည်။
ဧည့်သည်များကို အမြဲတမ်းဂရုတစိုက် ဆက်ဆံရခြင်းသည် စားသောက်ဆိုင်ရှိ စားပွဲထိုးတစ်ဦးတွင် ရှိသင့်သော အရေးကြီးသည့် တာဝန်ဖြစ်သည်။
မန်နေဂျာမှ ချမှတ်ထားသော စည်းမျဉ်း စည်းကမ်းများကို စားပွဲထိုးတိုင်း လိုက်နိုင်ရသည်။
စားပွဲထိုးသည် ယင်းအလုပ်ချိန်ပိုင်းတလျှောက်လုံးတွင် စားစရာများ ချပေးခြင်း၊ ပန်းကန်ခွက်ယောက်များအားဆေးကြော သုတ်သင်ခြင်း၊ စားပွဲများအား သုတ်သင် စီရီခြင်းနှင့် လိုအပ်သော ပစ္စည်းများအား ဖြည့်တင်းခြင်း စသည်အလုပ်များကို လုပ်ငန်းတာဝန်ပေါင်းများစွာကို ထိုစည်းမျဉ်းများနှင်အညီ ပြီးပြည်စုံအောင် လုပ်ကိုင်နိုင်ရမည်ဖြစ်သည်။
အမေရိကန်ပြည်ထောင်စု အလုပ်သမားဗျူရို၏ ၂၀၀၈ ခုနှစ် မေလ စစ်တမ်းအရ အမေရိကန်ပြည်ထောင်စုတွင် စားပွဲထိုးအဖြစ်လုပ်ကိုင်သူ ၂.၂ သန်းခန့်ရှိသည်။
စားသောက်ဆိုင်အများစုသည် ၎င်းဆိုင်ရှိ အလုပ်သမားများအတွက် သတ်မှတ်ထားသော တူညီဝတ်စုံကို ဝတ်ဆင်စေသည်။
စားပွဲထိုးတစ်ယောက်သည် သဒ္ဓါကြေး ဆုငွေ အနည်းအများမဆို ရရှိနိုင်ပြီး ယင်းသည်ပင် ၎င်းတို့ဝင်ငွေတစ်မျိုးဖြစ်သည်။
ဝေါဟာရကထာ အင်္ဂလိပ်ဘာသာ စကားတွင် စားပွဲထိုးကို server, waitress (အမျိုးသမီးများအတွက်သာ), waiter (ယောက်ျား သို့ အခြားလူပုဂ္ဂိုလ်), wait staff, waitstaff"Waitstaff." သို့မဟုတ် serving staff server, waitperson စသည်ဖြင့် အမျိုးမျိုး ခေါ်ဆိုကြသည်။
"Waitron." လိုအပ်ချက်များ စားသောက်ဆိုင်တွင် ဝန် ဆောင်မှုပေးသည့် ရာထူးအတွက် စားသောက်ဆိုင်ရှိ အထက်အရာရှိမှ ချုပ်ကိုင်ထားလေ့ရှိသည့် လေ့ကျင့်မှုများ လိုအပ်သည်။
ဝန်ဆောင်မှုပေးသူသည် ဝယ်သူအား ကောင်းမွန်သော ဝန်ဆောင်မှုပေးခြင်း၊ စားစရာ နှင့် သောက်စရာတွင် ပါဝင်သောအရာများအား လေ့လာခြင်း၊ သေသပ်ပြီး နေရာကျသော အသွင်အပြင်များအား ထိန်းသိမ်းခြင်းများအား လေ့ကျင့်ယူရမည်ဖြစ်သည်။
ကပ္ပတိန်ရာထူးကဲ့သို့ ထိပ်တန်းစားသောက်ဆိုင် ရာထူးမျိုးတွင်မူ တာဝန်များသည် ပြဇာတ်တွင် ကပြရသကဲ့သို့ စည်းကမ်းရှိပြီး ကောင်းမွန်သော အရည်အချင်းများနှင့် ပြည့်စုံရမည်ဖြစ်သည်။
ကိုးကား ပြင်ပလင့်ခ်များ Category:စားသောက်ဆိုင် ဝန်ထမ်း Category:အစားအသောက် ဝန်ဆောင်မှု အလုပ်အကိုင်များ။
ဦးကြီး (ဝန်စာရေး) သည် ပထမဆုံး မြန်မာ့ကာလပေါ်ဝတ္ထုဖြစ်သည့် ချဉ်ပေါင်ရွက်သည် မောင်မှိုင်း ကို ရေးသားခဲ့သူ ဖြစ်သည်။
ငယ်ဘဝ ဦးကြီးကို မန္တလေးမြို့၊ အောင်နန်းရိပ်သာ အရပ်နေ အဖ ဦးအုံးဖူး၊ အမိ ဒေါ်ခင်ခင် တို့က ၁၈၅၈ ခုနှစ်တွင် ဖွားမြင်သည်။
အဖ ဦးအုံးဖူး၏ အစ်ကိုမှာ ဦးစ ဖြစ်၍ မြန်မာပညာရှိ စတုရင်္ဂဗလ ဦးဖေ၏ ဖခင်ဖြစ်သည်။
သို့ဖြစ်ရာ ဦးဖေနှင့် ဦးကြီးတို့မှာ ညီအစ်ကိုတစ်ဝမ်းကွဲ တော်စပ်သည်။
အမိ ဒေါ်ခင်ခင်မှာ ကိုးခရိုင်မြို့စား သံရွာမင်းသား၏ သမီးဖြစ်သူကို ထိန်းကျောင်းရသော အထိန်းတော်ဖြစ်သည်။
အထိန်းတော်ဘဝတွင် ဒေါ်မိုးကြီး ဟု တွင်သည်။
ငယ်စဉ်က မန္တလေးမြို့၊ မိုးကောင်းအောက်ကျောင်း အာစာရာဘိ စတုမဟာဓမ္မရာဇာဓိရာဇဂုရု တံဆိပ်တော်ရ ဆရာတော်ထံ၌ ပိဋကတ်သုံးပုံနှင့် လောကီကျမ်းအမျိုးမျိုးကို လည်းကောင်း၊ သင်္ဂဇာဆရာတော်၏ တပည့် အနောက်သင်္ဂဇာတိုက် ဆရာတော် ဦးကေသရ (ဦး ဇာဂရမောင်မောင်သွင်၊ "သီရိစတုရင်္ဂဗလ ဦးဖေ"။
) ထံတွင် ကဗျာရေးနည်းကို ဦးဖေနှင့်အတူ သင်ကြားခဲ့သည်။
သီပေါမင်းလက်ထက်တွင် တိုင်တားမင်းကြီး ဦးဖိုး၏ ဝန်စာရေးအဖြစ် အမှုထမ်းခဲ့သည်။
ငယ်စဉ်ကပင် နန်းတွင်းနှင့် အဆက်အဆံရှိပြီး မင်း (၂) ဆက် မီခဲ့သူဖြစ်သည်။
ထို့ကြောင့်ပင် မြန်မာ မင်းညီမင်းသားမင်းသမီးများ၏ သဘောသဘာဝကို စရိုက်ပေါ်အောင် သရုပ်ဖော်နိုင်ခြင်းဖြစ်သည်။
စာပေသမားဘဝ သီပေါမင်းပါတော်မူပြီ:နောက် ရန်ကုန်မြို့၊ ကြည့်မြင်တိုင်ရပ်တွင် အခြေချသည်။
ကြည့်မြင်တိုင် ဥယျာဉ်လမ်းနေ မန္တလေးသားဖြစ်သူ ဆန်ကုန်သည် ဦးပိုက်နှင့် ကြည့်မြင်တိုင်သူ ဒေါ်ခါတို့၏ သမီး၊ ဒေါ်အုန်းနှင့် အိမ်ထောင်ကျသည်။
ကြည့်မြင်တိုင်တွင်ပင် စာပုံနှိပ်တိုက်ထောင်ကာ ကိုယ်တိုင်ရေးသားထုတ်ဝေသည်။
စကားပုံတစ်ထောင် နှင့် ခန္ဓာပူရ ဝတ္ထု တို့သည် ထိုစဉ်က ထုတ်ဝေခဲ့ခြင်း ဖြစ်သည်။
ဒေါ်အုန်းနှင့် သား (၂) ယောက်၊ သမီး (၁) ယောက် ထွန်းကားသည်။
ထို့နောက် ဒေါ်အေးသဲ့ နှင့် အိမ်ထောင်ထပ်ပြုသည်။
ထို့ကြောင့် ဒေါ်အုန်းနှင့် အိမ်ထောင်ကွဲကာ ပုံနှိပ်လုပ်ငန်းကိုပါ ဖျက်သိမ်းလိုက်ရသည်။
ဆေးဆိုင်ပိုင်ရှင် ထို့နောက် ရန်ကုန် သစ်သီးဈေးတွင် ဆရာဦးမောင်ကြီး ဆေးတိုက် အမည်ဖြင့် ဆေးဆိုင်ဖွင့်သည်။
၁၉၀၆ ခုနှစ်ထုတ် ဝန်စာရေးမင်း ဦးကြီး ဆုံးမစာ တွင်လည်း ရန်ကုန်မြို့ သံဈေးဟောင်း တောင်ဘက် ဆေးတိုက်ရှင် ဆရာဦးမောင်ကြီး၏ ပွေးဆေး ဟူသော ကြော်ငြာကို တွေ့ရသည်။
ဆေးတိုက်တွင် အရောင်းတွင်ကျယ်လာရာ စာရေးများ ခန့်အပ်ခဲ့သည်။
စာရေးမအချို့နှင့် ငြိစွန်းခဲ့ရာ ဒေါ်သိန်းတင်၊ ဒေါ်ကျော့မေ၊ ဒေါ်ပု (၁)၊ ဒေါ်ပု (၂)၊ ဒေါ်လှမြိုင် စသည်ဖြင့် ဇနီး (၂၀) ခန့် ရှိခဲ့သည်။
အချို့ကို အိမ်တွင် ခေါ်ထားသော်လည်း အချို့ကို အရောင်းသမအဖြစ်ပင် ဆက်လက်လုပ်ကိုင်စေသည်။
မောင်မှိုင်း ဝတ္ထု ဟံသာဝတီတိုက်တွင် အယ်ဒီတာလုပ်စဉ် တိုက်ရှင်၏ တိုက်တွန်းမှုကြောင့် မောင်မှိုင်း ဝတ္ထု ကို ၁၉၀၄ ခုနှစ်တွင် စတင် ထုတ်ဝေသည်။
အရောင်းတွင်ကျယ်သောကြောင့် ဟံသာဝတီမှသာမက ရန်ကုန်မြို့ စဉ့်အိုးတန်းအောက်လမ်း တိုက်နံပါတ် (၁၀) ရှိ ဧရာဝတီပုံနှိပ်တိုက်မှလည်း ထုတ်ဝေခဲ့ရသည်။
ထို့ကြောင့် စာအုပ်ရှင် အီဗြာဟင်၊ မူရှင် ဝန်စာရေးဦးကြီး ရေးသည် ဟူသော စာအုပ်များကို တွေ့ရသည်။
ဒုတိယတွဲ၊ တတိယတွဲများကို ဟံသာဝတီအပြင် အခြားထုတ်ဝေသူများကပါ ထုတ်ဝေကြောင်း သိရသည်။
မောင်မှိုင်းမှ ချဉ်ပေါင်ရွက်သည် မောင်မှိုင်း သို့ အမည်ပြောင်းသွားခြင်းကိုမူ မသိရှိရပေ။
ဒုတိယတွဲ၏ အမှာစာတွင်မူ ဝန်စာရေးဦးကြီးရေးသားသည့် ချဉ်ပေါင်ရွက်သည် မောင်မှိုင်း ဟူသော စကားရပ်ကို တွေ့ရသည်။
ပထမတွဲအား ကိုယ်တိုင်ရေးသော်လည်း ကျန်အတွဲများကို နှုတ်ဖြင့်ခေါ်ပေးပြီး တပည့်များက လိုက်ရေးရသည်။
ကမာရွတ် လက်ခုပ်ပင်ရွာနေ ကိုသံချောင်းနှင့် သဘင်ဝန် ဦးနု တို့သည် စာလိုက်တပည့်များ ဖြစ်ခဲ့သည်။
ဇာတ်ကောင်တစ်ဦးအား မူသေထား၍ ရေးသားရာတွင် ဦးကြီးမှာ အစောဆုံးဟု ဆိုနိုင်သည်။
ဆေးဆိုင်အလုပ်၊ အယ်ဒီတာအလုပ်နှင့် စာရေးသည့်အလုပ်တို့ကြောင့် ဝင်ငွေသုံးလမ်း ရှိခဲ့သော်လည်း အသုံးအဖြုန်းကြီ:ခြင်းနှင့် မယားများခြင်းတို့ကြောင့် ငွေကြေးမစုဆောင်းနိုင်ခဲ့ပေ။
ဘဝနိဂုံး ၁၉၂၄ ခုနှစ်တွင် မျက်စိကွယ်ခဲ့သည်။
နှစ်နှစ်အကြာ ၁၉၂၆ တွင် ရန်ကုန်မြို့၊ အလုံရပ်၌ ဇနီး ဒေါ်ပု (၂) ၏ လက်၌ ကွယ်လွန်သည်။
ရေးသားခဲ့သော ဝတ္ထုများ စဉ်ခေါင်းစီးထုတ်ဝေသည့် ပုံနှိပ်တိုက်ထုတ်ဝေနှစ်၁သာသနာနုဂ္ဂဟ အတိဝေပုလ္လ စာတမ်း၂စကားပုံတစ်ထောင်၃ခန္ဓာပူရ ဝတ္ထု၄မောင်မှိုင်း ဝတ္ထု (ပထမတွဲ)ဟံသာဝတီ ဧရာဝတီ၁၉၀၄၅ချဉ်ပေါင်ရွက်သည် မောင်မှိုင်း ဝတ္ထု (ဒုတိယတွဲ)၁၉၀၄၆မောင်ဘသန်း မသန်းမေ ဝတ္ထု (ပထမတွဲ)ဟံသာဝတီ၁၉၁၄၇မောင်ဘသန်း မသန်းမေ ဝတ္ထု (ဒုတိယတွဲ)ဟံသာဝတီ၈မြကလေး ဝတ္ထု (ပထမတွဲ)ဟံသာဝတီ၁၉၁၁၉မြကလေး ဝတ္ထု (ဒုတိယတွဲ)ဟံသာဝတီ၁၀စိန်ကလေး ဝတ္ထု (ပထမတွဲ)ဟံသာဝတီ၁၂စိန်ကလေး ဝတ္ထု (ဒုတိယတွဲ)ဟံသာဝတီ၁၃ခင်ခင်ညွန့် ဝတ္ထုဟံသာဝတီ၁၄ချဉ်ပေါင်ရွက်သည် မောင်မှိုင်း ဝတ္ထု (တတိယတွဲ)ဟံသာဝတီ၁၅မောင်ဖန်ကလေး ဝတ္ထု၁၆လိမ္မာသောကြက်တူရွေး ဝတ္ထု၁၇လိမ္မာသောသာလိကာ ဝတ္ထု၁၈စကားတောင်စား ဝတ္ထု ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
မောင်းထောင့်တွက်ကိန်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ မောင်းထောင့်တွက်ကိန်း မန်းနဂရံမှာ၊ နန်းစံရှိစဉ်က၊ ပဏ္ဍိတံ၊ နိုင်ငံကျော်သည့်၊ ညဏ်ကဝိမော်ဆရာနှင့်၊ ဦးစိန္တာ၊ အထူးလိမ်မာတဲ့၊ ဗြဟ္မဏတို့ကို၊ ဘဘအကိုနှင့်၊ မမချိုသူ မမေးချင်ဘု၊ မူရေးကာ၊ ဇာတာနှစ်စောင်နှင့်၊ ရွာမောင်းထောင်ဆရာကြီးသို့၊ ခရီးကြုံ ကျေးရွာဆိုက်အောင်၊ ပေးလိုက်တဲ့ လွှာစက္ကူ။
ဇောတရအထည်၊ နဂါးပြည်က ထွက်ပေတဲ့၊ မြမျက်ရှိန် ဣန္ဒနီလာနှင့်၊ စိန်ဝဇီရာ၊ ပြာခတောက်ကဲ့ပြင်၊ ရတနာမောက်ကဲ့ညီ၊ ကျောက်နီပတ္တမြားတို့၊ ဖောက်ကားဝယ်ယူလို့၊ နယ်ဇမ္ဗူကြွယ်သူသုံးကြ၊ ပွင့်ပန်းငုံ ဝတ်ရည်က သုံးပါတဲ့၊ အလားအသွင် ပျားယင်ပိဒုံးကဲ့သို့၊ ပြည်လုံးကုန်၊ ဝင်အထွက်တွေတို့၊ အုံးကျွက်ကျွက်ဆူ။
ဇာတာကို ခါခါရှုလိုက်တော့၊ ရာဟုစနေနှင့်၊ ဂုရုတတွေ၊ ငွေခြင်္သေ့တို့၊ ဆင်ဝှေ့ရှောင် အထက်စခန်းက၊ လဂ်စန်းမှာ၊ လှမ်းကွာကြရက်မို့၊ ဘေးဘယာ ဝေးစွာပလို့၊ ပေါလှသီတဂူ၊ ဤအယူမတိမ်း။
တန်ခိုးဂုဏ်ကွယ်ကာ မြုပ်ချင်တော့၊ မိုးကုတ်ကြပ်ပြင် ဇင်ဂရာဇ်လိုပ၊ ပြင်သစ်တွေ၊ ယေဘုယျတို့ကြောင့်၊ စစ်ထပုံဆူလှယ်ကြိမ်ကြ၊ မြနှင့်စိန်၊ သကျဝတိန် နန်းကဲ့သို့ နဂရမန်းမြေမှာ၊ ဗိုလ်လူသုံးသည့်ပြင်၊ ဟိုစုံးတူရဒည်ဘွားဆီက၊ သယ်ယူကာ၊ ဝယ်သူများသော်ကြောင့်၊ တောင်ပါးမြေဝေဘူလက၊ ယုချကာ တသွယ်စီးသည့်ပြင်၊ ချင်းတွင်းရေမြောက်ညာကသိမ်းခဲ့၊ ကျောက်စိမ်းရည်၊ ကြည်ကြည်မြကိုမှ၊ ဘဘချိုချိုတို့ ဇာတာအလို၊ မြကိုသုံးရမတဲ့၊ ကျောက်လုံးအထည်၊ ပြည်ဝင်တောင်းလောက်ကယ်နှင့်၊ အဖိုးတပြေတန်၊ ကိုးကုဋေထိ ရောင်းရပါလိမ့်၊ မှန်မမှန်၊ ကံ ကံ၏အကြောင်းသာပ၊ မောင့်ထောင့်တွက်ကိန်း။
မန်းနဂရံ = မန္တလေးမြို့။
ပဏ္ဍိတံ = ပညာရှိ။
ဗြဟ္မဏ = ပုဏ္ဏား။
ဇောတရ = ဇောတိရသပတ္တမြား။
ဣန္ဒနီလာ = ပတ္တမြားညို။
ဂုရု = ကြာသပတေး။
ငွေခြင်္သေ့ = အင်္ဂါ။
လဂ် = မွေးဖွားသည့်အချိန် အမှတ်အသား။
စန်း = တနင်္လာဂြိုဟ်။
သီတဂူ = လ၊ အအေးဓာတ်ကို ဆောင်သည့်လ။
ဇင်္ဂရာဇ် = ခေါင်သောအရပ်ဒေသ။
သကျဝတိန် = သိကြားမင်း၏ တာဝတိံသာနတ်ပြည်။
ဥဒည်ဘွား = တရုပ်ပြည်။
မြို့အုပ်မင်းမြင်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ မြို့အုပ်မင်းမြင်း အရင်းခံ မြင်းပျံမျိုးတွင်မှ၊ ဈာန်ကမ္မဇ တန်ခိုးရှိန်၊ သိရ်တေဇာနှင့်၊ စိုင်နီပါစိုင်ပြာဖက်လို့၊ စိုင်ကျလက်ပြင်သမင်ငန်းနှင့်၊ ဆယ်လွန်တိုင်စိုင်ရေွှဝါတို့၊ စိုင်တွေတကာ၊ ဝေလာဟကတဲ့၊ မြင်းကြန်အရမှန်လှချေ။
ထိပ်ကွက်ဟာ ကြာမဟုတ်ဘူး၊ ရင်အုပ်ဆွယ် လယ်တိုင်အောက်တွင်မှ၊ ဗွေရောက်လှာ၊ ကြာဗွေညွန်တဲ့၊ ဇာနေမွန်ခွာရွှေဖလားနှင့်၊ ငွေနားကြူချွန်၏ အဖျားစွန်၊ ဗွေတန်ဆောင်တဲ့၊ ရွှေစိုင်ဘောင်၊ ခွေမျှောင်ကြုံလို့၊ မြုံးပုံခွင်၊ တင်ရင်ကျယ်လို့၊ မှင်သွယ်သွယ်၊ လည်ဆံသေးနှင့်၊ ဟန်ရေးယူငင်လို့၊ မပြေးခင် ဆင်ရန်တွက်လိုက်ရင်၊ ကွေးလက်ကခွေ။
ဂယ်လောင်းအမည်တွင်တဲ့၊ ကြည်လင်စွာ ကြွက်တနှုန်းသို့၊ မျက်လုံးဟန်မျက်ဆံပြူးနှင့်၊ နဖူးမှာ ယုန်ရေဆုတ်သို့၊ ရွှေနုတ်တကာ အာနေပုံနှင့်၊ နာအုံမှာ ကြာပဒုံနှစ်ပွင့်လိုပ၊ စီးပြန်လျှင် မြီးဆံပင့်လိုက်လို့၊ ခရီးအမြန်ဖြင့်၊ လူ့တိုင်းပြေ၊ တုမနှိုင်းပေကြနှင့် စံလွတ်ကင်း။
အပြေးလွှတ်လိုက်ရင်၊ ကွေးညွတ်ကာ လက်နှစ်ချောင်းက၊ ထက်ကောင်းကင် တိမ်ခြေကို နင်းမည့်နှယ်၊ ရေွှမြင်းမိုရ်တောင်အာလိန်နှင့်၊ သောနဒိန်ဘုံစဉ်သို့ရောက်တော့၊ တင်လျှောက်ကာမတလိက၊ နေမိယူဆောင်ကျင်းတော့၊ တောင်မြင်းရေထွေထွေအမျိုးတို့၊ ရွှေကြိုးသွယ်ကိုင်တဲ့ဇက်ကယ်နှင့်၊ ကိုးမျက်စုံစိန်စီမြွှာလို့၊ ကြိမ်ကသာနှင့်တံဆော်တဲ့၊ စိုင်နီရော် ဝေလာဟကလိုပ၊ ဌာနအခြေပြုတဲ့၊ လင်နဂရေ၊ တင်ရွှေဗုတွင်မှ၊ မနုကျော်၊ ခေါ်သမုတ်လောက်တဲ့၊ အဆုံးခရိုင်၊ ရုံးတရားပိုင်ချုပ်ပေတဲ့၊ ဘုန်းမြို့အုပ်မင်း။
ကမ္မဇ = ကုသိုလ်ကံ၏ သတ္တိ။
သိရ်တေဇာ = သီရိ၊ တေဇာ၊ ကျက်သရေတန်ခိုး။
ဝေလာဟက = တိမ်ညွန့်သို့ပျံသောမြင်းမျိုး။
ဇာနေမွန် = အာဇာနည်မြင်းမျိုး။
ဂယ်လောင်း = ကြွယ်အငယ်စား။
စိုင်နီရော် = စိုင်နီမြင်းမျိုး။
လင်နဂရေ = ဘုတလင်ကိုပင် ဆိုလိုသည်။
မအိ သည် စုံနံ့သာမြိုင်ရှာပုံတော်ကြီးကို ရေးဖွဲ့သီကုံးခဲ့သည့် စာဆိုတော် ဦးကြော့၏သမီးဖြစ်ပြီး အမျိုးသမီး စာဆိုများထဲတွင် ဦးကြော့သမီးဟူ၍ ထင်ရှားခဲ့သည်။
ဦးကြော့သမီးဟူ၍ အလွယ်တကူ မှတ်သားခဲ့ကြသဖြင့်လည်း အမည်ရင်းကိုပင် သိရှိရန် မလွယ်ကူတော့ပေ။
သို့သော် ကံအားလျော်စွာ ခရစ်နှစ် ၁၉၁၃-ခုနှစ်ဝန်းကျင်က တောင်တွင်းကြီးမြို့နေ အငြိမ်းစား၊ အထက်တန်းကျောင်း ဆရာကြီး ဦးဘမောင်က ဦးကြော့၏ တူ ကျောင်းဆရာ ကိုအင်ကြင်းကို မေးမြန်းမှတ်သားထားခဲ့သဖြင့် ဆွေစဉ်မျိုးဆက်စာရင်းနှင့်တကွ ဦးကြော့သမီးအမည်ကို မအိဟူ၍ သိရှိကြရသည်။
မအိကို စာဆိုတော်ဦးကြော့နှင့် ဇနီး ဒေါ်မင်းရံတို့မှ ဖွားမြင်သည်။
မအိသည် ဖခင်၏ ခြေရာကို နင်းခဲ့သူဖြစ်သည်။
ဝန်စာရေးမင်း၏ သမီးမို့ မအိငယ်စဉ်က နားထွင်းမင်္ဂလာပွဲ ဆင်ယင်ကျင်းပခြင်း ခံခဲ့ရသေးသည်။
မအိက ဆရာကောင်း၊ သမားကောင်းနှင့်လည်း စာပေသင်ကြားခွင့် ရရှိပါသေးသည်။
ဦးကြော့၏ လေးဆစ်တစ်ပုဒ်တွင် မအိက သူ့ဆရာအား ဖျင်နီလက်ဆောင် ရက်လုပ်၍ ကန်တော့ခဲ့ပုံကို ဖော်ပြထားပြီး အခြားလေးဆစ် တစ်ပုဒ်၌လည်း မအိနှင့် ကျောင်းနေဖက် မြို့အုပ်ကတော် မရှမ်းကို သတိရကြောင်း ရေးဖွဲ့ထားလေသည်။
မအိသည် အရွယ်ရောက်လာသောအခါ နတ်မောက်မြို့သူကြီး ဦးထွန်းဘုံနှင့် စုံဖက်ကာ ကိုခင်မောင်ဆိုသူ သားတစ်ယောက်ကို မွေးဖွားခဲ့သည်။
ကိုခင်မောင်သည် အင်္ဂလိပ်အစိုးရလက်ထက် နတ်မောက်မြို့သူကြီး ဖြစ်ခဲ့သေးသည်။
ဒေါ်မြနှင့်အိမ်ထောင်ကျပြီး ရှေ့နေတစ်ဦးအဖြစ် အသက်မွေးဝမ်းကျောင်းပြုရင်း ဂျပန်ခေတ် မတိုင်မီက ကွယ်လွန်သွားခဲ့သည်။
စာပေလက်ရာ ဦးကြော့၏ သမီးဖြစ်သူ မအိသည် ဖခင်ကဲ့သို့ စာဆိုတော် တစ်ဦးအဖြစ် ထင်ရှားကျော်ကြားခဲ့သူ ဖြစ်သည်။
သို့သော် စာပေလက်ရာဟူ၍ များများစားစား မတွေ့ရတော့၊ "လူထွေညာ၊ ယဉ်ယဉ်ဆုံးငယ်နှင့်၊ မြရွှေစာ ဆင်ဆင်လို့ ကုံးခဲ့ကြ" အစချီ လေးဆစ်သဖြန်များကို ရေးဖွဲ့ခဲ့သည် ဆိုသည်။
ဒါနန် အပြည်ပြည်ဆိုင်ရာ လေဆိပ် (; ) သည် ဗီယက်နမ်နိုင်ငံ အလယ်ပိုင်းရှိ အကြီးဆုံးမြို့ ဖြစ်သော ဒါနန်မြို့ တွင် တည်ရှိသည်။
ဟနွိုင်းမြို့ရှိ နွိုင်ဘိုင် အပြည်ပြည်ဆိုင်ရာ လေဆိပ်နှင့် ဟိုချီမင်းမြို့ရှိ တန်ဆွန်းညက် နိုင်ငံတကာလေဆိပ်များ ပြီးလျှင် နိုင်ငံတွင်းရှိ တတိယမြောက် အပြည်ပြည်ဆိုင်ရာ လေဆိပ်ဖြစ်ပြီး ဗီယက်နမ်နိုင်ငံအလယ်ပိုင်း၏ အရေးပါသော ဝင်ထွက်ပေါက် တစ်ခု ဖြစ်သည်။
ကလေးမီးဖွားပြီး သို့မဟုတ် ကိုယ်ဝန်ပျက်ကျပြီးနောက် အမျိုးသမီးမျိုးပွားလမ်းကြောင်း (reproductive tract)တွင် ဘက်တီးရီးယားရောဂါပိုးကူးစက်ခြင်းကို မီးဖွားပြီးရောဂါပိုးဝင်ခြင်း (Postpartum or puerperal infections) ဟုခေါ်သည်။
ကိုယ်အပူချိန် (၃၈) ဒီဂရီစင်တီဂရိတ် သို့မဟုတ် (၁၀ဝ.၄ ဒီဂရီဖာရင်ဟိုက်)ထက် မြင့်မားခြင်း၊ ချမ်းတုန်ခြင်း၊ ဝမ်းဗိုက်အောက်ပိုင်းအောင့်ခြင်းနှင့် မိန်းမကိုယ်မှ အနံ့ဆိုးသောအရည်အချွဲဆင်းခြင်းစသော လက္ခဏာများ ဖြစ်တတ်သည်။
ကလေးမီးဖွားပြီး သို့မဟုတ် ကိုယ်ဝန်ပျက်ကျပြီး (၂၄)နာရီအတွင်းမှ (၁၀)ရက်အတွင်းတွင် ဖြစ်တတ်သည်။
အများအားဖြင့် သားအိမ် (uterus)နှင့် ပတ်ဝန်းကျင်ရှိအင်္ဂါများကို ရောဂါကူးစက်လေ့ရှိပြီး ၎င်းကို မီးဖွားပြီးသွေးဆိပ်တက်ခြင်း (puerperal sepsis) သို့မဟုတ် မီးဖွားပြီးသားအိမ်ရောင်ခြင်း (postpartum metritis) ဟုခေါ်သည်။
ဖြစ်ပွားနိုင်သောအကြောင်းရင်းများမှာ ဗိုက်ခွဲ၍မီးဖွားခြင်း၊ သားအိမ်လမ်းကြောင်း (vagina)တွင် အုပ်စုဘီ စတက်တိုကောကပ်(group B streptococcus)ကဲ့သို့သော ဘက်တီးရီးယားများရှိခြင်း၊ စောစီးစွာရေမြွှာပေါက်ခြင်း(premature rupture of membranes)၊ သားအိမ်လမ်းကြောင်း စမ်းသပ်မှု အကြိမ်ပေါင်းများစွာပြုလုပ်ခြင်း၊ အချင်းကို လက်ဖြင့်ဖယ်ရှားခြင်း၊ ရှည်ကြာသော မီးဖွားခြင်း (prolonged labour) တို့ဖြစ်သည်။
ဖြစ်ပွားလေ့ရှိသော ရောဂါကူးစက်မှုအများစုမှာ တစ်မျိုးထက်ပိုသော ဘက်တီးရီးယားများ ကူးစက်ခံရခြင်းဖြစ်သည်။
သားအိမ်လမ်းကြောင်းမှအရည်ကို ပိုးမွေးစစ်ဆေးခြင်းနှင့် သွေးဖောက်စစ်ဆေးခြင်းတို့ဖြင့် ရောဂါရှာဖွေခြင်းမှာ အကျိုးသက်ရောက်လေ့မရှိပါ။
ရောဂါလက္ခဏာမသက်သာသူများတွင် ဆေးပညာနှင့်ဆိုင်သော ပုံရိပ်ဖမ်းယူနည်းများ (medical imaging) ဖြင့် စစ်ဆေးသင့်သည်။
ကလေးမီးဖွားပြီးချိန်တွင် ကိုယ်အပူချိန်တက်ခြင်းမှာ နို့လမ်းကြောင်းပိတ်ဆို့ခြင်း (breast engorgement)၊ ဆီးလမ်းကြောင်းတွင်ရောဂါပိုးဝင်ခြင်း (urinary tract infections)၊ ခွဲထားသော ဝမ်းဗိုက် သို့မဟုတ် သားအိမ်လမ်းကြောင်းရှိ ဒဏ်ရာ (episiotomy)တွင် ရောဂါပိုးဝင်ခြင်း၊ အဆုတ်ပြားခြင်း (atelectasis) တို့ကြောင့်လည်း ဖြစ်ပွားနိုင်သည်။
ဗိုက်ခွဲ၍မီးဖွားရာတွင် ရောဂါပိုးများဝင်နိုင်ခြေရှိသောကြောင့် ခွဲစိတ်နေချိန်အတွင်းတွင် အမ်ပစလင် (ampicillin) စသော ပဋိဇီဝဆေးများ (Antibiotics) ကို ကာကွယ်သည့်အနေဖြင့်ပေးသင့်သည်။
အကယ်၍ရောဂါပိုးကူးစက်ခံရလျှင် ပဋိဇီဝဆေးများဖြင့်ကုသလေ့ရှိပြီး နှစ်ရက် သို့မဟုတ် သုံးရက်ခန့်တွင် ပြန်လည်ကောင်းမွန်လာလေ့ရှိသည်။
ရောဂါလက္ခဏာမပြင်းထန်သူများကို သောက်ဆေးများသာ အသုံးပြုပြီး ရောဂါလက္ခဏာပြင်းထန်သူများကိုသာ ထိုးဆေးများပေးလေ့ရှိသည်။
အမ်ပစလင်နှင့် ဂျန်တာမိုင်စင် (gentamicin) ဆေးနှစ်မျိုးကို သာမန်သားအိမ်လမ်းကြောင်းမှမီးဖွားသူများကို ပေးလေ့ရှိပြီး ဗိုက်ခွဲ၍မီးဖွားသူများကို ကလင်ဒါမိုင်စင် (clindamycin)နှင့် ဂျန်တာမိုင်စင်ဆေးတို့ကို ပေးလေ့ရှိသည်။
သင့်တော်သောဆေးများဖြင့်ကုသပြီးသော်လည်း ရောဂါလက္ခဏာမသက်သာပါက ပြည်တည်နာ (abscess) ဖြစ်ခြင်းစသော နောက်ဆက်တွဲဆိုးကျိုးများကိုပါ ထည့်သွင်းစဉ်းစားသင့်သည်။
(၂၀၁၅)ခုနှစ်အတွင်းတွင် ကိုယ်ဝန်ဆောင်များ (၁၁.၈)သန်းခန့် ရောဂါပိုးကူးစက်ခံခဲ့ရသည်။
တိုးတက်သောနိုင်ငံများတွင်တော့ သာမန်သားအိမ်လမ်းကြောင်းမှမီးဖွားပြီး (၁)မှ(၂)ရာခိုင်နှုန်းခန့်သာ ကူးစက်ခံရသည်။
ခက်ခဲစွာမီးဖွားသူများတွင် (၅)မှ(၁၃) ရာခိုင်နှုန်းခန့်အထိ ကူးစက်ခံရနိုင်ခြေရှိပြီး ဗိုက်ခွဲ၍မီးဖွားသူများတွင် ကာကွယ်သည့်အနေဖြင့် ပဋိဇီဝဆေးများကိုမပေးပါက (၅၀) ရာခိုင်နှုန်းခန့်အထိ ကူးစက်ခံရနိုင်သည်။
(၁၉၉၀)ခုနှစ်တွင် မီးဖွားပြီးရောဂါပိုးကူးစက်ခံရခြင်းကြောင့် အမျိုးသမီးပေါင်း (၃၄၀ဝ၀)ခန့် သေဆုံးခဲ့သော်လည်း (၂၀၁၅)ခုနှစ်အတွင်းတွင် (၁၇၉၀ဝ)ခန့်သာ အသက်ဆုံးရှုံးခဲ့သည်။
၎င်းမှာ ကိုယ်ဝန်ဆောင်နှင့်ဆိုင်သော အသက်ဆုံးရှုံးမှုများ၏ (၁၀)ရာခိုင်နှုန်းခန့်ရှိသည်။
ဆေးပညာရှင် ဟစ်ပိုကရေးတီး(Hippocrates)၏ မှတ်တမ်းများအရ ပထမဆုံးသော မီးဖွားပြီးရောဂါပိုးကူးစက်ခံရခြင်းကို ဘီစီအီး(BCE) (၅)ရာစုနှစ်လောက်တွင် စတင်တွေ့ရှိခဲ့သည်။
(၁၈)ရာစုမှစ၍ ပဋိဇီဝဆေးများစတင်ပေါ်ပေါက်လာချိန်ဖြစ်သည့် (၁၉၃၀)နှစ်ပိုင်းများအထိ အလွန်အဖြစ်များခဲ့သည်။
(၁၈၄၇)ခုနှစ်တွင် ဩစတြီးယားနိုင်ငံမှ အစ်နက် ဆမ်မယ်ဝစ်ဒ် (Ignaz Semmelweiss) အမည်ရှိသော ပညာရှင်မှ ကလိုရင်း (chlorine)နှင့် လက်ဆေးခြင်းဖြင့် ရောဂါပိုးဝင်ခြင်းကြောင့်အသက်ဆုံးရှုံးခြင်းကို (၂၀)ရာခိုင်နှုန်းခန့်အထိ လျှော့ချနိုင်ခဲ့သည်။
အပြည်ပြည်ဆိုင်ရာ: နိုင်ငံအလိုက်အချိန်ဇုန်များ စာရင်း – ကမ္ဘာပေါ်တွင် လက်ရှိအချိန်ဇုန်အရေအတွက်အလိုက် စီထားသော နိုင်ငံများစာရင်း UTC offset အလိုက်အချိန်ဇုန်များ စာရင်း – လက်ရှိ UTC offset များ အချိန်ဇုန်အတိုကောက်များ စာရင်း – အတိုကောက်များ IANA အချိန်ဇုန်များ စာရင်း – zones that have the same time since 1970 စစ်သုံးအချိန်ဇုန်များ စာရင်း နိုင်ငံအလိုက်-သီးခြား: အမေရိကန်ပြည်ထောင်စု ပြည်နယ်အလိုက်အချိန်ဇုန်များ စာရင်း။
လေးဆယ့်ငါးထွေ မြင်းတို့ဗွေ ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ လေးဆယ့်ငါးထွေ မြင်းတို့ဗွေ အရင်းခံ မြင်းကြန်ထွက်ကယ်နှင့်၊ မှန်ချက်ဗွေ၊ သက်သေနှုန်းလိုက်တော့၊ မျက်လုံးဝယ် ဗဟိုတည့်စေရ၊ ထိုသည့်ဗွေ အောက်ခြေလျောလို့၊ နှာကြောတွင် ဗွေမြင်ပြန်ခဲ့လျှင်၊ မျက်ရည်ခံနှစ်တန်ထွက်လိမ့်၊ မှန်ထက်တွင်ဗွေတလုံးနှင့်၊ နှစ်လုံးပင်စင်လှာတို့ခဲ့လျှင်၊ တစို့ဗေကျမ်းဂန်မှတ်ခဲ့၊ ပန်းချပ်ဗွေဆံပင်ရိပ်နှင့်၊ လိပ်စရို ထိပ်မိုတွင်တွေ့လိမ့်၊ လက်ဖွေ့ဆိုင်ဗွေနှစ်လုံးနှင့်၊ သုံးလုံးပြိုင်မြခုံလောက်တဲ့၊ နားပေါက်တွင်ငိုသံနာနှင့်၊ နားအောက်မှာ ငိုသံကြားငဲ့ပြင်၊ နားဖျားနေ ဗွေတန်ဆောင်တို့၊ အရှေနောင်အကျိုးမျှော်ဆလို့၊ ဖိုးကျော်လှဆိုသည့်စာ။
နှုတ်တံဆိပ်ကယ်က၊ နှုတ်ထိပ်တွင်သူနေလို့၊ မုတ်ဆိတ်ဗွေအောက်ညှာမေးနှင့်၊ အစာကျွေးလျှင်ကြားမြင်ခက်စေဘို့၊ စခွက်ဗွေပုံသေနှိပ်ခဲ့၊ ပါးချိတ်စွယ်နယ်အနီးတွင်မှ၊ ပါးဒီးဗွေပါးပြင်နှစ်ဖက်တဲ့၊ နားရွက်အပေါ်ခေါ်နစောင့်နှင့်၊ အာထောင့်စောင်၊ အာပေါင်ညွန့်က၊ ဇက်ခွန့်ဗွေထိုမှာတည်လိမ့်၊ ရွှေချူတမည်၊ ဆည်လည်ဝတ်က၊ လယ်ညွတ်ခွေ၊ ရေမျိုအောက်က၊ ဂွမ်းပေါက်လို၊ ဖြူတုံလာခဲ့ရင်၊ ပဒုမ္မာကြာသမုတ်ကြ၊ ကြဆုပ်မှာ ဂုတ်ညှာကဆင်းခဲ့၊ လည်ပင်းတွင် ပြင်အဖက်ကယ်က၊ အထက်ကိုတခါဆန်တော့၊ သန်လျက်ခံသန်လျက်ထမ်းနှင့်၊ အလှမ်းမှာထွာတညိုတဲ့၊ သာမပိုမောက်တိုရိပ်ကဲ့ပြင်၊ မြုံထိပ်တွင်မင်အကူးက၊ ကဦးဗွေသူတမျိုးနှင့်၊ တင်ပစောင်းဝယ်စွန်းနရန်းက၊ မြီးပြန်ဗေသူတဖုံနှင့်၊ အမြီးအုံလှန်ကာဖွေခဲ့ရင်၊ ၎င်းအနေဆောင်ဗွေရစ်တဲ့၊ ခြေဆစ်ချွန်၊ နွံမဆင်းပေဘု၊ ပေါင်အတွင်းတွင် ထောင်ကာတန်းလို့၊ မျှောင်သန်းသည်သပွတ်ဆွဲနှင့်၊ ခွေးဆွဲဗွေ ပေါင်တွင်နောက်က၊ မစင်ပေါက်ဝယ်၊ ပင်လယ်လှဲ့လို့၊ ပါခဲ့လျှင်သည်ဗွေမျိုးတို့၊ ငွေအဖိုးမတန်မဝယ်အပ်ဘု၊ ဆိုးတတ်လှပါ။
အထက်မှာလက်ညှာအတွင်းက၊ ပါးရင်းဗွေသင်းခွေပန်းကဲ့သို့၊ ကင်းသန်းဗွေပေါ်လှာပြန်ကဲ့ရင်၊ သုံးထပ်ခံရွှေကြာကြီးတဲ့၊ ခွာသီးပေါ်ဗွေကနက်နှင့်၊ လက်ဆစ်ခွေ၊ မျက်ရည်သုတ်ခဲ့ပြင်၊ ရင်အုပ်နယ်၊ လည်တိုင်ပြန့်တွင်မှ၊ ကန့်လန့်နေဗွေတံကျင်နှင့်၊ လက်မောင်းတွင် တွင်းပြင်ချဲ့လို့၊ လက်ဖွဲ့ဗွေ မည်နာမံငဲ့ပြင်၊ ဗွေအဲ့ခံလက်ပြင်ရင်းက၊ နင်းဆင်းမှာ ဆင်ရာဘတ်တဲ့၊ နင်းတက်ဝယ် ဘယ်နံဘေးက၊ မဝေးပေါင်၊ ချစ်ခုံစွန်းနှင့်၊ ဗိုက်ဝမ်းရေ ဂဟေစပ်တွင်မှ၊ ခရုပတ်ဗွေ၊ လိုက်ကာရှောက်လိုက်တော့၊ ဗိုက်အောက်တွင်ရှေ့ရင်ဒူးထိ၊ သင်ဖူးဗွေ ထိုကဆုတ်ခဲ့ရင်၊ သိုမှုတ်ဆို၊ သိုအိမ်ရှေ့နှင့်၊ လိန်ကွေ့လယ်၊ ထိုနယ်စပ်တွင်မှ၊ သိုစပ်ပါ၊ မှတ်စရာ ဆုံးကြပေါ့၊ နှလုံးခွံငယ်လို့မရှိပါ၊ အတိတာမူဟောင်း။
သကောင်တင်၊ ခတောင်နှစ်ဖက်ကဲ့သို့၊ အကွက်ပင်မြင်ကြအုံးလိမ့်၊ ကကုန်အသွင်၊ မြင်တပုံနှင့်၊ တင်ပဆုံဖြူလို့ ဖွေးရင်ဖြင့်၊ လူရွေးချယ်၊ သူဌေးသကြွယ်တို့ မကြိုက်ပေဘု၊ ခွေးမိုက်အသွင်၊ ဖခင်ကိုစားလို့၊ ကြင်သွားရာ၊ အဖျားလျှာနှင့် ရက်ရင်ဖြင့်၊ စွာထွက်မှာ သဒ္ဒါပြန်တဲ့၊ ဒွါရံကို၊ ဝါဠံဝင်ခဲ့ရင်၊ သဒ္ဒါဝင် ခွာကြဉ်မှီးရမတဲ့၊ မြင်းထီးငယ်၊ အစွယ်ပရင်ဖြင့်၊ ဟိုင်းခေါ်သည်၊ နှိုင်းမျှော်ဆပါတော့၊ မြင်းမငယ်၊ အစွယ်ဖူးရင်ဖြင့်၊ ဘီလူးပင်အထူးအထင်လျားတဲ့၊ ဗွေရွေးချယ်၊ လေးဆယ်ငါးထိ၊ ရှေးဌကထာညီ၊ ရေးကာသားလိုက်တဲ့၊ များမှတ်စိမ့်ကြောင်း။
Apple ၏ iPad (ဘယ်) နှင့်Amazon's Fire (ညာ) တို့သည် စီးပွားရေးအရ အအောင်မြင်ဆုံး သင်ပုန်းကွန်ပျူတာများ ဖြစ်ကြသည်။
သင်ပုန်းကွန်ပျူတာတစ်လုံးကို ယေဘူယျအားဖြင့် Tablet ဟု အတိုခေါက် ခေါ်ကြပြီး ပြောင်းနိုင်ရွေ့နိုင်သော ကွန်ပျူတာတလုံးဖြစ်သည်နှင့်အညီ အတွင်း၌ အားပြန်သွင်းနိုင်သော ဘတ္ထရီ၊ အလုပ်လုပ်နေသော ဆားကစ်ပြားများ၊ အရောင်ပြသနိုင်ခြင်းနှင့် လက်ဖြင့် တို့ထိနိုင်ခြင်းများအားလုံးကို ပါးလွှာစွာ ပြုလုပ်ထုပ်ပိုးထားခြင်းဖြစ်သည်။
. သင်ပုန်းကွန်ပျူတာ အများစုတွင် ပုံရိပ်များအား အမြဲတမ်း တည့်မတ်စွာ ပြသစေနိုင်သော ဖြောင့်မတ်မီတာတခု၊ မိုက်ခရိုဖုန်းတခု နှင့် ဒီဂျစ်တယ် ကင်မရာတခု ပါဝင်သော ထောက်လှမ်းကိရိယာများလည်း ပါဝင်သည်။
တို့ထိမျက်နှာပြင်ပြသခြင်းတွင်မူ ကွန်ပျူတာတွင် အသုံးပြုသော မောက်၊ ထွက်ပတ် နှင့် ကီးဘုတ်များအစား မှော်တံ သို့ လက်ချောင်းများဖြင့် အသုံးပြုရသည့် ဂတ်ချားများအသုံးပြုသည်။
သင်ပုန်းကွန်ပျူတာများသည် စမတ်ဖုန်းများ သို့ တကိုယ်ရေသုံး ဒီဂျစ်တယ် အထောက်အကူပစ္စည်းများထက် ပိုမိုကြီးမားပြီး ထောင့်ဖြတ်အနေဖြင့် တိုင်းတာလျှင် မျက်နှာပြင်သည် ၇လက္မ (၁၈စင်တီမီတာ) သို့ ထို့ထက်ပိုကြီးနိုင်သည်။
မည်သို့ပင်ဖြစ်စေ အများစုမှာ ကီးဘုတ်ယောင် အသုံးပြုပြီး မိုဘိုင်းလ်ထိန်းချုပ်စနစ်ထည့်သွင်းထားသည့် ခေတ်သစ် စမတ်ဖုန်းတခု၏ ပါဝင်မှုများနှင့် အတူတူပင်ဖြစ်သည်။
၎င်းတို့တွင် ကီးဘုတ်အစစ်မပါရှိသည်ကိုအစားထိုးနိုင်သည့်အနေဖြင့် ဘလူးတုသ် သို့ ယူအက်စ်ဘီကီးဘုတ် များဖြင့် ချိတ်ဆက်၍ အသုံးပြုနိုင်အောင် ဖန်တီးပေးထားကြသည်။
ဤသင်ပုန်းကွန်ပျူတာပုံစံအား ၂၀ရာစုအလယ်ခေတ်တွင် စိတ်ကူးပုံဖော်ခဲ့ကြသည်။
စတိန်းလီ ခဘ်ရစ်၏ စိတ်ကူးယဉ် သင်ပုန်းကွန်ပျူတာအား ၁၉၆၈ ထွက် စိတ်ကူးယဉ်သိပ္ပံရုပ်ရှင်ကားဖြစ်သည့် A Space Odyssey တွင် တွေ့မြင်နိုင်သည်။
ထို့နောက် ဆယ်စုနှစ်နှစ်ခုအကြာတွင် အစမ်းထုတ်လုပ်ပြီး ဖွံ့ဖြိုးတိုးတတ်လာခဲ့သည်။